सौभाग्य को देने वाला और संतान की प्राप्ति में सहायता देने वाला व्रत "वट सावित्री व्रत" माना गया है। भारतीय संस्कृति में यह व्रत आदर्श नारीत्व का प्रतीक बन चुका है। स्कंद पुराण तथा भविष्योत्तर पुराण के अनुसार ज्येष्ठ मास के शुक्ल पक्ष की पूर्णिमा को यह व्रत करने का विधान है। वट वृक्ष का पूजन और सावित्री-सत्यवान की कथा का स्मरण करने के विधान के कारण ही यह वट सावित्री व्रत के नाम से प्रसिद्ध हुआ। इस व्रत को गुजरात, महाराष्ट्र और दक्षिण भारत की स्त्रियाँ ज्येष्ठ पूर्णिमा को करती हैं।[1]